1. Bevezetés

A belső megállapodás[1] 7. cikke (1) és (5) bekezdésének megfelelően a Bizottság – figyelembe véve az Európai Beruházási Bank (EBB) előrejelzését – e dokumentumban bemutatja a 2011–2013 közötti időszakra vonatkozó kötelezettségvállalások, kifizetések és hozzájárulások előrejelzését[2]. Ami az EFA finanszírozását illeti, a hozzájárulásokat közvetlenül a tagállamok folyósítják az Európai Beruházási Banknak a 9. és a 10. EFA eszközei számára, amelyek kezelését az EBB biztosítja (beruházási keret és kamattámogatások). Ez a közlemény tehát világos különbséget tesz egyrészt az EBB által a 9. és 10. EFA keretében kezelt összegek, másrészt pedig a Bizottság által kezelt összegek között.

Az alábbi grafikon a bruttó kötelezettségvállalások és kifizetések alakulását tekinti át, ideértve a 2011–2013 közötti időszakra vonatkozó előrejelzéseket (a Bizottság és az EBB adatait összesítve). A grafikonból világosan kitűnik, hogy a támogatások végrehajtásának felgyorsításával a kötelezettségvállalások és a kifizetések 1997 óta folyamatosan növekednek. A 2008 óta előre jelzetteknek megfelelően 2009-ben és 2010-ben csökkent a kötelezettségvállalások és kifizetések közötti eltérés, alátámasztva ezzel azon tendenciát, hogy a kifizetések szintje egyre közelebb kerül a kötelezettségvállalások szintjéhez. Az EFA történetében eddig a 2010. évi kifizetések voltak a legmagasabbak, a kötelezettségvállalások szintje 2010 végén elérték a 10. EFA 50 %-át.

Az Európai Bizottság és az EBB bruttó kötelezettségvállalásai és kifizetései: 1997–2013 közötti trend [pic]

2. A 2011–2013 közötti időszakra vonatkozó pénzügyi előrejelzések [3]

A KÖVETKEZő TÁBLÁZAT A KÖTELEZETTSÉGVÁLLALÁSOK, A KIFIZETÉSEK ÉS A HOZZÁJÁRULÁSOK AKTUALIZÁLÁSÁT TARTALMAZZA A LEGUTÓBBI ELőREJELZÉSEINK ALAPJÁN.

2011 | 2012 | 2013 |

Kötelezettségvállalások[4] |

Bizottság | 3 250 | 3 750 | 3 900 |

EBB | 579 | 540 | 590 |

Kifizetések |

Bizottság | 3 500 | 3 650 | 3 900 |

EBB | 385 | 390 | 390 |

Hozzájárulások |

Bizottság | 3 100 | 3 600 | 3 800 |

EBB | 200 | 280 | 250 |

3. A pénzügyi végrehajtásra vonatkozó előrejelzések a 2011–2013 közötti időszakra

A Bizottság és az EBB minden egyes AKCS-országra[5] és TOT-ra[6] nézve aktualizálta a kötelezettségvállalásokra és kifizetésekre vonatkozó előrejelzéseit a 2011. és a 2012. évet illetően. Ennek eredményét, valamint az EFA 2011–2013 közötti időszakban történő finanszírozásához szükséges hozzájárulások összegét az 1–3. melléklet tartalmazza, összehasonlítva azokat a 2011. júniusi közlemény adataival[7].

Az EBB hangsúlyozza, hogy a 2011. pénzügyi év egyenlegére vonatkozó előrejelzés elsősorban a tőke- és kamattörlesztések becslésén alapul, amelyek jelentős része december közepére várható. Ezek a törlesztések késhetnek, vagy a tervezettnél korábban is megtörténhetnek.

A 2011. és 2012. évi hozzájárulások részletek és tagállamok szerinti bontását a 4. és az 5. melléklet tartalmazza.

MELLÉKLETEK

1. melléklet – A 2011–2013 közötti időszak bruttó kötelezettségvállalásaira vonatkozó előrejelzések [8] (millió EUR)

[pic]

2. melléklet – A 2011–2013 közötti időszak bruttó kifizetéseire vonatkozó előrejelzések [9] (millió EUR)

[pic]

3. melléklet – A 2011., a 2012. és a 2013. évre becsült pénzügyi helyzet

[pic]

4. melléklet – Az EFA-ba befizetett hozzájárulások tagállamok szerinti bontásban a 2011. évben (EUR) [pic]

5. melléklet (1. rész) – Az EFA-ba befizetett hozzájárulások tagállamok szerinti bontásban a 2012. évben (EUR) [pic]

5. melléklet (2. rész) – Az EFA-ba befizetett hozzájárulások tagállamok szerinti bontásban a 2012. évben (EUR) [pic]

[1] Belső megállapodás a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról (HL L 247., 2006.9.9., 32. o.).

[2] Mivel a 2013 utáni időszak pénzügyi keretét illetően még nem született megállapodás, és úgy tűnik, hogy e pénzügyi keret jelentős hatással lesz majd a végrehajtási adatokra, a 2014–2016 közötti időszak tekintetében a Bizottság és az EBB kötelezettségvállalásaira, kifizetéseire és hozzájárulásaira vonatkozóan nem kívánunk előrejelzésekbe bocsátkozni.

[3] A 2014–2016 közötti időszakra vonatkozó adatokat a 2014–2020 időszakra vonatkozó pénzügyi keret elfogadása után aktualizálják.

[4] Bruttó összegek, vagyis nem kerültek levonásra a visszavont kötelezettségvállalások vagy visszafizettetések, illetve az EBB korábbi kihelyezéseiből befolyó bevételek. Ez a megközelítés összhangban áll az Unió általános költségvetésében alkalmazott megközelítéssel.

[5] Az afrikai, karibi és csendes-óceáni államok.

[6] A tengerentúli országok és területek

[7] COM(2011) 334 végleges, 2011.6.9.

[8] Bruttó kötelezettségvállalások, vagyis a visszavont kötelezettségvállalások levonása nélküli összegek.

[9] Bruttó kifizetések, vagyis a visszafizettetések levonása nélküli összegek.